als_Latn dik_Latn sag_Latn
Një ngjarje e rëndë ka ndodhur këtë të mërkurë në Busto Arsizio, Varese të Italisë në një familje shqiptare.
62 – vjeçari Muhamed Vrapi ka vrarë me thikë bashkëshorten e tij 52 – vjeçare, Diana Vrapi Koni.
Sipas mediave italiane, ka qenë vetë autori, i cili pasi ka kryer krimin ka dhënë alarmin, rreth orës 16:30.
Në vendin e ngjarjes shkuan menjëherë karabinierët dhe ambulanca, por gruaja mësohet se ishte në arrest kardiak dhe kishte humbur shumë gjak.
Sipas mjekut ligjor, 52 – vjeçarja ka marrë 15 goditje me thikë dhe ka vdekur nga gjakderdhja.
Bashkëshorti mësohet se e pranoi menjëherë krimin makabër, që e kishte kryer me një thikë kuzhine, të gjetur mbi trupin e viktimës.
Tragjedia ndodhi në shtëpinë e çiftit në rrugën Goito, në qendër të Busto Arsizio, ku ata jetonin me qera e ku kishin rritur 3 fëmijët, pasi kishin emigruar nga Durrësi.
Ata jetonin prej vitesh në Itali dhe kishin marrë edhe nënshtetësinë, sëbashku me fëmijët, dy djem dhe një vajzë.
Këta të fundit mësohet se jetonin secili më vete.
Sipas mediave italiane, një prej djemve të çiftit Vrapi ka konfirmuar për autoritetet se gjërat mes tyre nuk shkonin mirë prej kohësh.
“E kisha këshilluar mamin që të qëndronte larg asaj shtëpie”, mësohet të jetë shprehur djali. /tvklan.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn